अगर आप आईने के सामने मुस्कुराने की प्रैक्टिस करते हैं, तो आपके लिए इसे कर पाना आसान हो जाएगा और आप जब ऐसा करेंगे, तब आप जरा कम तनावपूर्ण दिखेंगे। आपको आपकी जो भी मुस्कान आपके लिए सबसे ज्यादा आकर्षक नजर आती है, उसी मुस्कान की प्रैक्टिस करें और ये खुद ही स्वाभाविक नजर आना और महसूस होना शुरू हो जाएगी।  अपनी अलग-अलग तरीके से मुस्कुराने की फ़ोटोज़ देखें। तय करें, कि आपको कौन सी मुस्कान सबसे अच्छी लग रही है और आईने के सामने खड़े होकर उसी की नकल करें। जब आप मुस्कान के साथ में कम्फ़र्टेबल हो जाएँ, फिर इसे आईने के बिना प्रैक्टिस करें। किसी भी अजनबी इंसान के सामने मुस्कुराने की प्रैक्टिस करें। सामने दिखने वाले किसी भी इंसान के साथ में आइ कांटैक्ट बनाएँ और मुस्कुरा दें। ऐसा करते समय, अच्छे, खुशी वाले विचारों के बारे में सोचें। जरूरी नहीं है, कि हर कोई वापस आपको देखकर भी मुस्कुराएगा ही, लेकिन अगर वो ऐसा करते हैं, तो उस समय आपको महसूस होने वाली भावना को नोट कर लें। एक असली मुस्कान में स्वाभाविक रूप से आपकी आँखें शामिल हो जाती हैं। इसे डूशेन स्माइल (Duchenne smile) बोला जाता है और ये एक ऐसी चीज नहीं है, जिसे आसानी से झूठा दिखाया जा सके। जब आप मुस्कुराने की प्रैक्टिस करें, तब इस अभिव्यक्ति में अपनी आँखों को भी शामिल करने के ऊपर काम करें, ताकि आप एक जोशीली, असली मुस्कान व्यक्त कर सकें।  अपनी आँखों से मुस्कुराने का भाव लाने के लिए, आईने के सामने खड़े हो जाएँ और मुस्कुराने की प्रैक्टिस करें, लेकिन अपने ध्यान को केवल अपनी आँखों पर ही रखें। आप अपने चेहरे के निचले हिस्से को एक पेपर से ढँकने को भी अपने लिए मददगार पाएँगे। जब आपकी आँखें मुस्कुराएँ, तब याद रखें कि उससे कैसा महसूस होता है, साथ ही उसे लाने के लिए किन मसल्स का और किस तरह से इस्तेमाल हुआ है। प्रैक्टिस के साथ, आप अपनी भावनाओं और मसल मेमोरी पर भरोसा करके अपनी आँखों से मुस्कुराने में सक्षम हो सकते हैं। अगर आप अपने दांतों या अपनी साँसों के बारे में चिंता करते रहेंगे, तो आप शायद मुस्कुराने से कतरा सकते हैं। अपने दांतों और मसूड़ों को ज्यादा से ज्यादा हैल्दी रखने की पुष्टि के लिए कुछ कदम उठाकर, आप अपनी इन चिंताओं को कम कर सकते हैं।  अपने दांतों और जीभ को नियमित रूप से ब्रश करें, आप जहां भी जाएँ, वहाँ अपने साथ फ्लॉस लेकर जाएँ, ताकि आप खाने के बाद अपने दांतों को साफ कर सकें और आपकी साँसें हमेशा ताजी बनी रहें। दांतों की जांच कराने और सफाई के लिए, साथ ही दांतों की स्ट्रेटनिंग या और अगर आपके लिए जरूरत हो, तो दूसरे ट्रीटमेंट्स के बारे में डिस्कस करने के लिए, नियमित रूप से अपने डेन्टिस्ट के पास जाएँ। अगर आपके दांतों पर दाग लगे हैं, तो फिर ऐसी लाइफ़स्टाइल की आदतों के बारे में सोचकर देखें, जिनसे दांतों के रंग बदलने का खतरा रहता है, जैसे कि स्मोकिंग और बहुत ज्यादा रेड वाइन, कॉफी या सॉफ्ट ड्रिंक्स पीना और फिर उनमें कमी लाने की कोशिश करें। अगर आपके कॉन्फ़िडेंस को इससे कोई फर्क पड़े, तो व्हाइटनिंग ट्रीटमेंट के बारे में सोचकर देखें। साँसों को दुर्गंध का इलाज करें। नियमित सफाई और ब्रेथ फ्रेशनर्स भी साँसों को नॉर्मल दुर्गंध के लिए काफी होने चाहिए। हालांकि, अगर इनसे कोई फायदा नहीं हो रहा है, तो फिर ये किसी छिपी हुई बीमारी का संकेत हो सकता है, इसलिए सलाह लेने के लिए अपने डॉक्टर के पास जाएँ।
تدرّب بانتظام على الابتسام.  ابتسم بعينيك حافظ على حسن نظافة فمك.